open-index/open-wikipedia-markdown huggingface dataset:
Pasar Batuah Martapura

**Pasar Batuah Martapura** adalah sabuah pasar tradisiunal nang baandak di Martapura, Kabupatin Banjar, Prupinsi Kalimantan Selatan, Indunisia. Pasar ngini dianggap sabagai pusat padagangan barang atawa banda-banda kaparluan sahari-hari wan jua pruduk-pruduk has Kalimantan Salatan. Pasar Batuah baisi sajarah panjang wan jadi salah sabuting tujuan ikunumi nang panting gasan warga sakitar. Pasar Batuah idintik lawan kaaripan lukal wan tradisi tawar-manawar nang jadi ciri hasnya.

## Sajarah wan Kaadan Wayah ini
Pasar Batuah Martapura sudah bajalan matan tahun 1950 wan sudah jadi wadah utama padagangan di Kabupatin Banjar.

Sabaluman pandimi Covid-19 tahun 2020, pasar ngini baisi sakitar 776 tuku kunpiksi pakaian, imbah itu jumlahnya baturun tarus sampai tasisa 596 aja nang aktip, wan sakitar 200 tuku lainnya tutup akibat babagai macam alasan.

Pasar Batuah baandak di pusat kuta Martapura, ibu kuta Kabupatin Banjar, sekitar 45 kilumitir arah salatan Banjarmasin. Pasar ngini kawa didatangi pakai kandaraan paribadi wan taksi. Barang-barang nang dijual di Pasar Batuah ada baanika macam, utamanya pruduk kunpiksi pakaian. Matan tahun 2020, nang bajualan lawan yang manukar di pasar ngini mula bakurang maraga Covid-19 wan banjir.

Pasar Batuah baisi jasa nang ganal dalam paikunumian warga Kabupatin Banjar sabagai pusat padagangan. Salain ngitu, pasar ngini jua jadi wadah palastarian budaya, wadah jual beli digawi pakai akad sasuai wan hukum Islam, manandai nilai agamis urang Martapura.

## Jujuhutan
Tugu Nol Kilometer Banjarbaru

'''

Tugu Nol Kilometer Banjarbaru iyaitu sabuah munumin pananda titik pusat Kuta Banjarbaru, Kalimantan salatan, Indunisia. Baandak di Jalan Ahmad Yani Km 34,5, tugu ngini dirasmiakan tanggal 29 Disimbir 2023 ulih Wali Kuta Banjarbaru, H. M. Aditya Mufti Ariffin. Munumin ngini kada cuma bapungsi gasan jadi pananda titik nul giugrapis, tapi jua gasan jadi simbul kuta wan pangingat sajarah tabantuknya Banjarbaru.

## Sajarah
Tugu ngini diulah atas kahandak Pamarintah Kuta Banjarbaru gasan manguati ciri kuta imbah sudah ditatapakan jadi ibu kuta Prupinsi Kalimantan Salatan nang hanyar. Parasmiannya mahadirakan tukuh-tukuh wan saksi sajarah nang suah taumpat rahat bamula tabantuknya kuta Banjarbaru. Tugu ngini jadi simbul mula pambangunan wan titik wadah utama gasan pambangunan wilayah Banjarbaru.

## Disain Bangunan
Tugu Titik Nol Kilometer Banjarbaru baisi disain has nang manggabungakan unsur budaya lukal wan pilusupi sajarah. Urnamin utama nang dipakai barupa daun bangkal, tanaman has nang jadi ciri Banjarbaru. Ada jua struktur babantuk lurung waktu, malambangakan parjalanan sajarah kuta matan masa lalu ka masa nang cagar datang. Disain ngini disusun gasan mawakili kaanikaragaman Banjarbaru nang jadi kuta mudirin nang tatap manjunjung tinggi akar sajarah wan budaya lukal.

Munumin ngini diulah di atas lahan saluas 327 m parsagi wan dirancang gasan jadi ruang publik tabuka nang kawa ditangi masyarakat.

## Kagunaan
Tugu ngini baisi babapara pungsi nang kaya:

* Gasan jadi pananda giugrapis titik pusat Kuta Banjarbaru.
* Gasan jadi simbul kuta nang mamparkuat ciri kuta Banjarbaru nang jadi ibu kuta prupinsi.
* Gasan jadi pangingat sajarah wan warisan parjuangan bubuhan pandiri kuta.
* Gasan jadi ruang publik warga basantai wan bakumpulan.

## Jujuhutan
Sungai Tabuk Keramat, Sungai Tabuk, Banjar

**Sungai Tabuk Keramat** yaitu sabuting kampung nang baandak di Kacamatan Sungai Tabuk, Kabupatin Banjar, Prupinsi Kalimantan Selatan, Indunisia.
Pondok Pesantren Darussalam Martapura

**Pondok Pesantren Darussalam** yaitu sabuah punduk pasantrin nang baandak di Kalurahan Pasayangan, Kacamatan Martapura, Kabupatin Banjar, Prupinsi Kalimantan Salatan, Indunisia. Punduk pasantrin ngini diulah tanggal 14 Juli 1914 ulih K.H. Jamaluddin wan jadi salah sabuting punduk pasantrin nang tatuha di Kalimantan. 

## Sajarah
Pondok Pesantren Darussalam mulanya mamakai sistim pangajaran tradisiunal imbah tu bakambang jadi lambaga pandidikan nang mudirin. Punduk pasantrin ngini baisi jasa nang ganal dalam sajarah parkambangan Islam di Kalimantan Salatan wan jadi cuntuh gasan parkambangan pasantrin-pasantrin lain di prupinsi situ.

## Pandidikan
Pondok Pesantren Darussalam baisi tingkatan pandidikan nang langkap, mulai Ibtidaiyah sampai parguruan tinggi. Punduk pasantrin ngini jua baisi prugram pandidikan ekstra kurikuler, nang kaya pangajian Kitab kuning, kursus karajinan batu aji, kursus utumotip, las listrik/karbit, wan kursus manjahit.

## Kagiatan Ikunumi
Pondok Pesantren Darussalam jua baisi kagiatan ikunumi, nang kaya:

* Kopontren Darussalam
* Warung Saraba Ada
* Tuku Kitab
* Warpostel
* Kabun Karit
* Pahumaan
* Bingkil las
* Parcitakan/Putukupi

## Pimpinan

* KH. Jamaluddin (1914-1919)
* KH. Hasan Ahmad (1919-1922)
* KH. Muhammad Kasyful Anwar (1922-1940)
* KH. Abdul Qodir Hasan (1940-1959)
* KH. Anang Sya’rani Arif (1959-1969)
* KH. Muhammad Salim Ma’ruf (1969-1976)
* KH. Badruddin (1976-1992)
* KH. Abdus Syukur (1992-2007)
* KH. Khalilurrahman (2008-2019)
* KH. Hasanuddin (2019-wayah ini)
## Galeri

## Jujuhutan
Monumen Dirgantara Banjarbaru

**Monumen Dirgantara** **Banjarbaru** adalah sabuah tugu paringatan nang baandak di Simpang Empat Landasan Ulin, Kuta Banjarbaru, Kalimantan Salatan, Indunisia. Munumin ngini manampaiakan pasawat tampur janis MiG-17 Fresco banumur buntut 1108, nang bajasa banar dalam sajarah militir Indunisia, hususnya dalam Uprasi Trikora wan Uprasi Dwikora.

## Sajarah
Pasawat MiG-17 Fresco numur 1108 adalah pasawat tampur ulahan Uni Soviet nang dipakai TNI Angkatan Udara pas pamulaan tahun 1960-an. Pasawat ngini bapungsi gasan pasawat buru sargap tampur taktis, baisi dua buting timbakan kanon baukuran 23 mm wan 37 mm. Imbah habis masa pakainya, pasawat ngini diandak jadi munumin gasan maingat jasa-jasanya pas dalam uprasi militir. Munumin ngini dirasmiakan 9 April 1988 ulih Hupnur Kalimantan Salatan wayah itu, Ir. H.M. Said.

## Diskripsi Munumin
Munumin ngini manampaiakan pasawat MiG-17 asli nang dipasang di atas panyangga di tangah bundaran. Pasawat ngini dicat baasa wan diharagu gasan mempartahanakan bantukan aslinya. Lukasi munumin nang stratigis, parak wan Pangkalan TNI-AU Syamsudin Noor wan Bandara Syamsudin Noor, maulah munumin pasawat ngini jadi salah sabuting pananda tanah nang panting di Kuta Banjarbaru.

## Jujuhutan
Vihara Dhammasoka Banjarmasin

**Vihara Dhammasoka** adalah sabuah wadah baibadah umat Buddha Theravada paling ganal nang ada di Banjarmasin. Vihara ngini baandak di dairah Kampung Pacinan Laut, Kalurahan Gadang, Kecamatan Banjarmasin Tengah, Banjarmasin, Kalimantan Salatan.

Baharinya, vihara ngini halus aja wan diulah pas sakitar tahun 1960-an sampai 1970-an. Maraga barkambangnya umat Buddha Theravada di Banjarmasin, laluai dirasa sabuah vihara nang ganal diparluakan. Usaha mangganali vihara ngini dimulai rahat 25 Pibruari 2001.

Ngaran *dhammasoka* baasal matan ngaran saurang raja di Sri Lanka matan abad ka-13. Salain ngitu, ngaran ngini jua baasal matan basa Pali wan kurang labih kawa diartiakan "kawajiban nang kada diumpati rasa sadih".

## Referensi



## Pranala luar

*  Sedikit lebih lanjut mengenai vihara ini
Ida Komalasari

**Ida Komalasari** (diranakakan di Kandangan, 30 Desember 1969) adalah saikung akademisi matan Kalimantan Salatan nang jadi pangajar di STKIP PGRI Banjarmasin. Lain pada gawiannya sabagai Akademisi, inya aktif jua maminanduakan khazanah basa Banjar di naskah ilmiah, seminar, palatihan, atawa media sosial.

## Jujuhutan
Mustikarasa

***Mustikarasa*** yaitu tajuk buku nang manyimpani resep masakan Indunisia nang disusun lawan pamarintah Indunisia. Buku naya idabulnya badahulu tumatan Soekarno wan digawi lawan bantuan bininya, yaitu Hartini, tumatan tahun 1964. Sayangnya, maraga garakan 30 Siptimbir, gawian buku naya tapadasak. Buku masak naya ditarbitakan tahun 1967 lawan Departermen Pertanian.

Du dalam buku ngini, tahagai labih pada 1600 resep nang urang catat. Urang bacatat resep pakai bamamacam cara nang tasadia wayah nitu nangkaya surat, talipun, wan kartu pus. Di dalam buku ini, tahagai resep matan sunyaan dairah di Indunisia, tamasuk resep makanan nang dianggap tabu lawan sapalih urang Indunisia, nangkaya mamakai daging bawi wan darah nang dianggap haram gasan urang Muslim.  Sulaih mambahas parihal resep, buku naya juwa ada tarait lawan krisis pangan nang suah kajadian wayah bahari nitu. Wayah tahun 2016, buku naya dicitak baasa pulang lawan panarbit nang balain, yaitu panarbit Komunitas Bambu.

## Resep nang tacatat
Di dalam buku Mustikarasa saurang ada tahaga sapalih resep masakan nang tacatat, nangkaya:

* Rawon
* Sate Padang
* Tempe Kemul
* Mendoan
* Soto
* Es Shanghai

## Jujuhutan
Masakan Kalimantan Utara

**Masakan Kalimantan Utara** yaitu tradisi bamasak matan panduduk prupinsi Kalimantan Utara, Indunisia. Masakan ngini tatamu pangaruh lawan urang nang mangganai banua ngini nang baciri utama yaitu mamakai bahan *lokal* nang tadapat di alam, lauk utama nangkaya iwak banyu tawar wan minim rarampah. Lain pulang lawan masakan matan urang lainnya di pulau Kalimantan nangkaya Masakan Banjar wan Masakan Malayu matan Kalimantan Barat nang banyak bahubungan lawan dunia luar, jadinya hudah tapandang badahulu, masakan matan Kalimantan Utara rajin nangkaya makanan hari-hari wan baisi tihnik bamasaknya saurang.

Bubuhan Dayak nang bagana di Kalimantan Utara maanggap hutan nitu iya muasal kahidupan buhannya. Di dalam *hutan*, buhannya kawa tadapatakan bahan-bahan makanan nangkaya humbut, akar, bigi, daun, kambang wan *hewan liar*. Hidup *keterasingan* di tangah *hutan* maulah buhannya kada pinandu rarampah jadi bumbu.

Sama nangkaya tradisi bamasak urang Dayak nang lainnya, Dayak di Kalimantan Utara juwa pinandu cara manjaruk bahan makanan. Ihwal ngini kawa tahaga di Masakan Teluk, yaitu Masakan matan iwak *pelian* atawa bawi nang dipaja dalam wadah baimbai duwa baras basangrai nang masih mantah. Masakan jaruk ngini yaitu makanan nang tahan lawas rahatan bahari-hari/babulan-bulan dudinya wan dipakai jadi sangu makanan rahatan tulak bakabun wan wayah bajauh matan rumah. Salaya nitu, *proses* manjaruk ngini juwa dipakai gasan *mengawetkan* satwa kulihan bagarit gasan dimakan pulang wayah hudah sampai ka rumah. Ihwal ngini mahirip lawan *proses* maulah wadi matan warga Dayak di dairah pulau Kalimantan lainnya wan pakasam nang rancak digawi lawan urang Banjar.

## Dayak Kenyah Umaq Long

Masakannya urang Dayak Kenyah Umaq Long rancak nitu mamakai bahan *lokal* nangkaya *pakis*, humbut paikat, *daun bekai*, patikala (*blusut*), bigi kapayang wan paring gasan alat bamasak. Rancak nitu juwa, buhannya wastu mamakai uyah Krayan nang didapat matan guntung di gunung jadi tatambahan parasa wan daun bekai gasan manambahi rasa gurih.

## Daptar masakan
Adapun masakan nang tahaga di Kalimantan Utara yaitut:

* Ilui atawa inau, pisin pati matan rumbia wan gumbili
* Tutut atak, iwak banyu tawar nang dibanam dalam paring
* Lerek, bubur matan nasi atawa gumbili
* *Lerek fazang dao blusut*
* Teluk, *iwak pelian* nang dijaruk
* Bitter kicep, bubur kulat

## Itihi juwa

* Masakan Indunisia
* Masakan Bulungan
* Masakan Kutai

## Jujuhutan
Daptar kacamatan wan kalurahan di Kalimantan Timur

Berkas:Coat of arms of East Kalimantan.svg|Lambang Prupinsi Kalimantan Timur
Berkas:East Kalimantan in Indonesia.svg|Peta Prupinsi Kalimantan Timur di Indonésia
Berkas:64.00.00 KalimantanTimur.svg|Peta Kabupatin wan kota di Prupinsi Kalimantan Timur


Ngini adalah **daptar [[kacamatan]] wan [[kalurahan]]/[[kampung]] di Prupinsi [[Kalimantan Timur]]** Indunisia. Prupinsi Kalimantan Timur tadiri matan 7 kabupatin, 3 kota, 103 kecamatan, 197 kelurahan wan 841 désa. Pada tahun 2017, jumlah warganya mancapai 3.470.883 ikung wan luas wilayah 129.066,64 km² wan karacapan panduduk 67 ikung/km².



## [[Kabupatin Berau]]

## [[Kabupatin Kutai Barat]]

## [[Kabupatin Kutai Kartanegara]]

## [[Kabupatin Kutai Timur]]

## [[Kabupatin Mahakam Ulu]]

## [[Kabupatin Paser]]

## [[Kabupatin Penajam Paser Utara]]

## [[Kota Balikpapan]]

## [[Kota Bontang]]

## [[Kota Samarinda]]

## Sumbar

### Pranala luar
*  Situs Resmi Provinsi Kalimantan Timur
*  Badan Pusat Statistik Provinsi Kalimantan Timur
*  Data Wilayah Kemendagri 2017 
*  Peraturan BPS no.55 Tahun 2017
Glubalisasi

**Glubalisasi** marupakan prusis susial nang mana tikas giugrapis kada lagi panting ka kaadaan susial budaya. Glubalisasi jua diartikan sawagai kaadaan saling mamarluakan suatu bangsa ka bangsa nang lain, manusia ka manusia lain malalui bajualan, bajalanan, pariwisata, budaya, habar, wan raraitan nang ligar nang maulah tikas-tikas nagara bamagin halus. Glubalisasi manurut Achmad Suparman marupakan prusis nang maulah banda atawa kalakukan sawagai ciri matan saban saikung urang di dunia kada ditikasi ulih wilayah. Anthony Giddens maartiakan glubalisasi marupakan intensifikasi raraitan susial sacara mandunia sahingga maraitakan antara kajadian nang tarjadi di wadah nang satu lawan nang lainnya maulah tarjadinya paubahan di kaduanya. 

## Sabab
Ada babarapa sabab tarjadinya glubalisasi diantaranya sawagai barikut:

* Majunya ilmu pangatahuan pada tiknulugi transportasi nang manyamani jasa mangirim barang ka luar negeri
* Parkambangan tiknulugi habar wan pamandiran nang baisi paran manjamin kanyamanan dalam transaksi ikunumi antar nagara.
* Karja sama ikunumi Internasiunal nang manyamani tarjadinya kasapakatan-kasapakatan antara nagara nang taikat pisit.

## Jujuhutan
Musium Popa Eyato

**Museum Popa Eyato** yaitu sabuting musium nang baandak di Prupinsi Gorontalo, Indunisia. Musium ini manyimpan babagai paninggalan sajarah, mulai gambar-gambar masa panjajahan, pakakas padu bahari, huaran sanjata landap, sampai bandira habang putih nang panambaian dikibarakan wayah upacara kamardikaan Gorontalo 23 Januari 1942.

Ngaran Musium Pop Eyato dijuhut matan dua ngaran raja bapangaruh nang suah mamimpin karajaan nang ada di Gorontalo. Musium ini dibangun tumatan 2010, wan dirasmiakan bulan Januari 2015. 

## Bahan acuan
Musium Gunung Merapi

**Musium Gunung Merapi** adalah sabuah musium geologi andakannya di Hargobinangun, Pakem, Sleman, Daerah Istimewa Yogyakarta, Indonesia; intangnya sakitar lima kilometer di subalah selatan kawasan wadah wisata Kaliurang. Musium ngini dirasmikan matan tanggal 1 Uktubir 2009 ulih Mantri *Energi dan Sumber Daya Mineral* (ESDM), Purnomo Yusgiantoro. Musium ngini mamakai **lawan** 3,5 hiktar wan baisi taman, parkir, wan plaza; wan manggambarakan slogan "Merapi Jendela Bumi".

Museum ngini bapacu matan pandidikan kagunungapian wan kabancanaan geologi lainnya lawan pandakatan *rekreatif-pedagogis* gasan masyarakat luas lawan tujuan gasan mambari wawasan wan pamahaman ka aspek ilmiah, sosial-budaya, wan lainnya nang bahubungan lawan gunung berapi wan sumber kadinginan geologis. Museum ngini jua jadi pusat layanan informasi kegunungapian dalam upaya mangarindakan kahidupan masyarakat, serta sabagai media dalam mangambangkan kasadaran wan kasadaran masyarakat tentang manfaat wan ancaman bahaya letusan gunung berapi wan bencana geologi lainnya.

## Galambang
Matan taun 2014 Dinas Kebudayaan Daerah Istimewa Yogyakarta maumpati buku nang baiisi galambang unggulan museum di Daerah Istimwa Yogyakarta, di antaranya adalah galambang unggulan nan dimiliki Musium Gunung Merapi. Koleksi unggul Museum Merapi adalah sebagai berikut:

# Pemandangan miniatur Gunung Merapi, miniatur Gunung merapi nang dilihat matan atas adalah tontonan nang pantas disimak. Kegiatan gunung kada nyaman, tapi baisi daya tariknya. Ini miniatur manampakan gunung api nang manampakan asap.

## Jujuhutan
Musium Kasultanan Bulungan

**Musium Kasultanan Bulungan** iaitu sabuting musium nang baandak di Kabupatin Bulungan, Parupinsi Kalimantan Utara. Musium ngini dahulunya iaitu bangunan istana Kasultanan Bulungan, nang mana bangunan ngini dibangun ulih Pamarintah Kabupatin Bulungan waktu tahun 1964 maraga bangunan lawasnya suah tagusang.

## Jajuhutan
Monumen Pers Nasional

**Munumen Pers Nasional** yaitu sabuting musium khusus media massa (pers) nasional Indunisia nang andakannya di Surakarta, Jawa Tangah. Kumpulannya maliputi teknologi komunikasi wan teknologi reportase, nang kaya penerbangan, mesin tik, pemancar, telepon, wan kentongan ganal. Museum ngini didiriakan tahun 1978, imbah labih matan 20 tahun diusulakan ulih Departemen Penerangan Indonésia. Museum ngini wayahini dioperasikan ulih Kamantrian Kumunikasi wan Digital Republik Indunisia. Kompleks monumen ngini tadiri matan bangunan sosieteit lawas, nang dibangun tahun 1918, dipakai gasan patamuan pamugaan Persatuan Wartawan Indonesia (PWI) serta babarapa bangunan nang ditambahi tahun 1970-an. Monumen ngini tadaptar jadi Cagar Budaya Indunisia.

Munumen Pers Nasional baisi koleksi nang labih matan sajuta surat kabar wan majalah wan bamacam banda sajarah nang bakait wan pers Indunisia. Kikira sajuta surat kabar wan majalah matan masa sabalum wan imbah Revolusi Nasional Indunisia matan bamacam-macam wilayah di Nusantara disimpan di museum ini. Fasilitas museum tamasuk ruang multimedia, koran nang kawa dibaca sacara gratis, wan perpustakaan. Wadah nang sudah didatangi ulih labih 26.000 ikung sapanjang tahun 2013. Musium ngini dipromosikan jadi tujuan wisata pendidikan malalui Facebook wan babarapa pamiran.

## Sajarah

Bangunan nang jadi wadah badirinya Munumen Pers Nasional diulah tahun 1918 atas suruhan Mangkunegara VII, Pangeran Mangkunagaran, gasan dijadiakan aula bakumpulan wan wadah rapat. Bangunan ngini pemulaan ngarannya "Societeit Sasana Soeka" dirancang ulih Mas Aboekassan Atmodirono. Tahun 1933, Sarsito Mangunkusumo wan beberapa insinyur nang lain batamuan di gedung ngini marintis *Solosche Radio Vereeniging*, radio publik pemulaan yang dioperasikan wan digawi ulih buhan urang Indonesia. Tiga belas tahun imbah itu,  9 Pébruari 1946, Persatuan Wartawan Indunisia (PWI) bamula di gedung ngini. Wayah panjajahan Japang di Hindia Belanda, bangunan ngini dijadikan klinik perawatan tentara, imbahtu jadi kantor Palang Merah Indunisia wayah Revolusi Nasional Indunisia.

Tanggal 9 Pébruari 1956, dalam acara sapuluh tahun PWI, wartawan nang sudah terkenal nang kaya Rosihan Anwar, B.M. Diah, wan S. Tahsin mausulakan pandirian yayasan nang cagar manggaduh Museum Pers Nasiunal. Yayasan ngini diresmikan pada 22 Mei 1956 wan sabagian ganal kuliksinya disumbangakan ulih Soedarjo Tjokrosisworo. Lima belas tahun imbah itu yayasan ngini beulah musium fisik. Rencana ngini sacara rasmi dihabarakan ulih Mantri Penerangan Budiarjo tanggal 9 Februari 1971. "Monumen Pers Nasiunal" dipasahkan tahun 1973 wan tanahnya disumbangakan ka pamarintah tahun 1977. Museum ngini sacara rasmi dibuka 9 Pébruari 1978 imbah malangkapi babarapa bangunan. Dalam pidato sidin, Prisiden Soeharto mamadahkan pers lawan bahaya kamardikaan. Inya memadahkan, "manikmati kamardekaan demi kamardekaan adalah kahormatan nang kada kawa kita dapat".

## Jujuhutan
Musium Bank Rakyat Indonésia

**Musium Bank Rakyat Indonesia** (**Musium BRI**) yaéto sabuah musium nang baandak di Purwokerto, Kabupatén Banyumas, Propinsi Jawa Tengah, Indonesia. Tujuan pandirian Musium BRI sawagai bantuk panghormatan gasan pandiri Bank Rakyat Indonesia (BRI) wan sawagai sarana palindung barang paninggalan hasil kagiatan opérasional BRI. Galambang Musium BRI baiisi banda-banda nang bahubungan lawan pangambangan bank di Indonesia matan masa panjajahan Walanda, pandudukan Japang, kamardekaan Indonesia wan wayahini. Kunjungan ka Musium BRI kawa didatangi tiap Ahad sampai Kamis sacara parcuma. 

## Pambantukan wan dirasmiakan
Bangunan nang dijadikan lokasi pandirian Museum Bank Rakyat Indonesia (Museum BRI) yaéto bakas bangunan *Algemene Volkscredietbank* di dairah Purwokerto, Kabupatén Banyumas. Bangunan ngini sudah ada sajak jaman pamarintahan Gandasubrata di Kabupatin Banyumas. Tujuan pambangunan Musium BRI sabagai bantuk panghurmatan ka pandiri Bank Rakyat Indonesia (BRI). Musium BRI dirasmiakan tanggal 19 Disimbir 1990.

## Lokasi
Alamat Musium BRI di Jalan Jenderal Sudirman Nomor 57, Purwokerto. Titik koordinat Musium BRI  7°25"25.9" Lintang Selatan wan 109°13"31.8" Bujur Timur. Lokasi Musium BRI kawa dicapai matan Stasiun Purwokerto, Terminal Purwokerto , Alumni Purwokerto atawa matan Universitas Jenderal Soedirman. Jarak pajalanan matan Stasiun Purwokerto ka Musium BRI adalayaétokm. Matan Terminal Purwokerto ka Musium BRI, jaraknya 5,9 km. Jarak masuk Musium BRI dari Alun-Alun Purwokerto  500 meter . Maraga matan Universitas Jenderal Soedirman, jarak pajalanan ka Musium BRI adalayaétokm.

## Kagunaan
Musium BRI diurusi ulih *Sekretaris Perusahaan* BRI sabagai salah sabuting tugas wan tanggung jawabnya matan urusan komunikasi. Kagunaan Musium BRI yaéto sabagai wadah palindung alat, dokumén maupun gambar kudakan nang suah dipakai dalam kagiatan opérasional BRI. Bangunan Musium BRI dibagi manjadi talu bagian yaéto Bangunan Museum, Bangunan Bank Priyayi, wan Monumen Raden Aria Wirjaatmadja. Di Musium BRI jua ada sabuah pustaka wan ruang *audiovisual*.

## Kumpulan
Kumpulan Musium BRI marupakan barang-barang nang bahubungan lawan  angambanganbank di Indonesia. Babarapa barang-barang ngini baasal matan masa peajajahan Walanda, masa pendudukan Japang di Indonésia, masa kamardikaan Indonésia wan wayahini.

## Jam baiilang
Musium BRI dibuka saban hari Ahad sampai Kamis. Di hari Ahad, Musium BRI dibuka mulai jam 09.00 sampai 12.00 WIB. Mun hari Isnin sampai Kamis, Musium BRI dibuka matan jam 09.00 sampai 14.00 WIB. Pangunjung kawa masuk ka Musium BRI sacara parcuma alias kada babayaran.

## Itihi jua

* Daptar musium di Jawa Tengah
* Daptar musium di Indonésia

## Jujuhutan

### Catatan batis

### Daptar acuan

* 
*
Musium Wayang

**Musium Wayang** adalah sabuah musium nang baandak di Jalan Pintu Besar Utara Numur 27, Jakarta Barat.

## Sajarah
Bangunan nang kalihatan unik wan manarik ngini sudah banyak diubah. Pamaraannya bangunan ngini disambat *De Oude Hollandsche Kerk* ("Gereja Tuha Walanda") wan diulah pamaraan tahun 1640. Tahun 1732 diubah wan diganti ngarannya jadi **De Nieuwe Hollandse Kerk** (Gereja Hanyar Walanda) sampai tahun 1808 lantaran rusak ulih lindu wayah tahun nang sama.

Imbahnya tahun 1912 bangunan diubah sabukuan jadi gaya rumah Walanda nang ngarannya Neo Renaissance. Wayah diingkuti ulih parusahaan *Geo Wehry and Co*, bangunan nitu dipakai gasan jadi gudang. Tahun 1936, bangunan ngini suah dijadiakan munumin, sampai satahun imbahnya bangunan ngini ditukari ulih *Bataviasche Genootschaap van Kusten en Wetenschappen,* lambaga nang bagarak dalam ilmu pangatahuan wan budaya. Kada sampai di situ, wayah tanggal 22 Disimbir 1939, Gubernur Walanda nang paampihan, Tjarda van Starkenborgh maubah bangunan nitu jadi musium Batavia Lama. Tagal wayah pandudukan Japang, musium Batavia Lama kada diapiki.

Imbah Indunisia mardika, pas tahun 1957 Lembaga Kebudayaan Indonésia (LKI) hakun maurusi bangunan nitu wan mangganti ngarannya jadi Musium Jakarta Lama. Tagal pas 1 Agustus 1960, ngaran "Lama" dihapus jadi Musium Jakarta haja. Dua tahun imbah nitu, wayah tanggal 16 Siptimbir, LKI manjulung pulang ka pamarintah Indunisia. Bangunan ngini suah jua dipindahakan ka bangunan Jakarta atawa nang dipinandui jadi Musium Sejarah Jakarta. Sabulan sabalum dirasmiakan Musium Wayang, pas rahatan Pekan Wayang II Wali Kota Jakarta wayah nitu, Ali Sadikin katuju wan kumpulan, wan budaya wayang jua. Ihwal nitu nang Musium Wayang dirasmiakan wayah tanggal 13 Agustus 1975. Bujur sudah dirumbak, sapalih bagian gereja lawas wan hanyar masih kalihatan di dalam bangunan ngini.

## Kumpulan
Musium Wayang manaimpaiakan bamacam-macam janis wan bantuk wayang tumatan Indunisia, baik nang diulah tumatan kayu atawa kulit, atawa bahan-bahan nang lain. Wayang-wayang tumatan luar nagari ada jua, nangkaya tumatan Cina wan Kambuja. Musium ngini hudah baisi labih pada 4.000 buting wayang; tumatan wayang kulit, wayang golek, wayang kardus, wayang rumput, wayang janur, tuping, bunika, wayang beber wan gamelan. Karancakannya bunika nang dikumpulakan di musium ngini adalah bunika-bunika nang asalnya matan Irupa, tagal ada jua nang asalnya tumatan nagara lain Irupa nangkaya Thailand, Suriname, Cina, Vietnam, India wan Kolombia. Salain nitu, rancak jua diadaakan pamiran wayang wayah minggu ka-2 wan ka-3 satiap bulannya. Wayah tanggal 7 Nupimbir 2003, PBB mamutusakan maakui wayang Indunisia sabagai warisan dunia nang parlu dilastariakan.

## Kaandakan
di wikimapia

## Tiring jua

* Museum Wayang Kekayon, di Yogyakarta
* Museum wayang Medan Mas, di Banyumas

## Jujuhutan

## Pranala luar

*  Museum wayang
* Situs Resmi: Museum wayang
* Museum wayang Medan
* Yayasan Sastra Lestari pasal 'Wayang': https://www.sastra.org/koleksi?cid=12&sid=63 wan pasal 'Mahabharata': https:// www.sastrahttps://www.sastra.org/koleksi?cid=11&sid=72
Musium Makam Sultan Suriansyah

**Musium Makam Sultan Suriansyah** yatu salah sabuting dari musium nang ada di Kuta Banjarmasin, Propinsi Kalimantan Selatan. Bangunan musium ngini yatu bagian dari kumplik pamakaman Sultan Suriansyah lawan sang ratu. Makam lawan bangunan musium ngitu wahini jadi ubjik wisata reliji nang kawa didatangi ulih rakyat biasa. Sultan Suriansyah nitu Raja Banjar paawalan nang masuk agama islam. Galar Sultan Suriansyah baasal dari kata *surya*, nang baarti matahari, wan *syah*, nang baarti raja. Galar ngini disasuaikan wan galar Raden Putra, yang banama Rahadyan Putra Suryanata, di mana *nata* jua baarti raja. Suryanata sandiri yatu tokoh nang dianggap sabagai pandiri dinasti pas masa karajaan Hindu sabalum masuk Islam di Kesultanan Banjar.

## Lokasi
Musium makam Sultan Suriansyah  batampat di Jalan Kuin Utara, Kalurahan Kuin Utara, Kacamatan Banjarmasin Utara, Kuta Banjarmasin, Propinsi Kalimantan Selatan. Bangunan musium ini baandak pas di higa lawang kumpliks makam Raja Banjar. Musium nang sakumpliks lawan Makam sultan ini jua baandak di pinggir Sungai Barito nang salah sabuting sungai taganal wan tapanjang di Kalimantan Selatan.

## Bangunan musium
Bangunan Musium makam Sultan Suriansyah baisi disen atawa bantukan nangkaya rumah banjar, rumah tradisional di Kalimantan Selatan, nang diandaki corak bawarna kuning wan hijau. Bangunan musium ini kasaluruhan tabuat dari kayu ulin. Kayu ulin sorang marupakan jenis kayu nang baisi daya tahan nang kuat dari macam kundisi lingkungan sahingga disambat sebagai kayu besi dari Kalimantan Selatan.

## Isian museum
Museum makam sultan Suriansyah baisi barbagai macam isi atawa banda paninggalan Raja Banjar, saparti parang nabur banjar, keris, kain tatamba, azimat perkasih wan nang lainnya. Selain nitu ada jua bamacam pacahan banda paninggalan nang lain, kaya batu bata, cangkir bahari, piring bahari, kendi-kendi dari tanah liat wan nang lainnya. Pacahan banda nitu didapatakan di babarapa rumah sakitaran kumplik makam sultan. Di ruang tangah musium ini tadapat jua sebuting lukisan asli wajah Raja Banjar paawalan yaitu Sultan Suriansyah.

## Referensi
Musium Layang-Layang

**Musium Layang-Layang** nang dalam bahasa Indunisia kawa disambat Musium Kalayangan adalah sabuah musium nang baandak di Jl. H. Kamang No. 38, Pondok Labu, Jakarta Salatan. Musium ngini marupakan musium layang-layang pamulaan di Indunisia nang dirasmiakan tanggal 21 Marit 2003, ulih I Gede Ardika nang manjabat Mantri Kabudayaan wan Pariwisata 

Musium ngini diulah ulih Ibu Endang Ernawati nang katuju lawan budaya bakalayangan. Diulahnya musim ngini maraga Ibu Endang paduli wan budaya kalayangan nang kada tapi rami lagi. Maraga ngini, matan 1980 Ibu Endang bamula manggaduh budaya kalayangan wan mengumpuli bamacam-macam kalayangan, imbah pas 1985 inya maulah Merindo Kite and Gallery.

Kumpulan kalayangan di musium ngini sakitar 600 buting, bandanya batambah tarus maraga ditambahiakan ulih sasama nang katuju kalayangan antah nang datang matan dalam dairah atawa luar dairah bahkan luar nagri. Wan ada jua kalayangan nang diulah karyawan musium di situ. Musium ngini buka satiap hari matan jam 09.00-16.00 WIB. Hari parayan musium ngini tutup.

## Kalayangan nang Disimpan
Kalayangan kuliksi musium ngini kada baasal matan Indunisia aja, ada jua kalayangan nang baasal matan nagara lain nang kaya Cina, Japang, Walanda, Vietnam wan nagara lainnya. Matan kalayangan halus baukuran dua sinti sampai kalayangan dandang nang liwar ganalnya. Jua, musium ngini baisi babarapa kalayangan baukuran paling ganal di Indunisia nang kaya “Megaray” baukuran 9 x 26 mitir.

Di musium ngini jua ada kalayangan matan Kalimantan Salatan. Amun ditarabangakan, kalayangan ngini harus sapasang wan kaduanya digantungi alat-alat musik mirip suling, jadi pas kalayangan ngini ditarabangakan inya mangaluarakan suara musik. Ada jua kalayangan pangantin, nang ditarabangakan pas acara kawinan jadi uarang di sakitar kawa tahu bahwa ada acara kawinan di kampung sawaktu malihat kalayangan ngini tarabang. Kada cuma malihat kuliksi ratusan kalayangan, amun bayar salawi ribu, pandatang jua kawa dapat pakit manggambar gasan maasah kriatipitas.

## Referensi

## Pranala luar

* Melestarikan Budaya di Museum Layang-Layang (Diliput oleh Team Internal EF)
Museum Pos Indonésia

**''Musium Pos'' Indunisia** (Musium Pos) yaitu sabuting musium

## Sejarah
Musium Pos dibuka tahun 1931 mamakai ngaran Musium Pos, Telegrap, wan Tilipun (PTT). Pas pamugaan dibangun, sabagian ganal kumpulannya yaitu prangko matan dalam wan luar negeri. Maraga kada digaduh matan Perang Dunia II, pas 18 Desember 1980, kumpulannya diusahakan gasan malangkapi lawan mainventarisir wan mangumpulakan banda-banda sajarah nang dijadikan kumpulan di musium.

Talu tahun imbah itu, musium dirasmiakan Menparpostel pada 27 September 1983, pas Hari Bakti Posal ke-30. Matan ngitu, musium baisi kumpulan banda-banda wan alat nang bahubungan wan paubahan runtun sajarah pos matan bahari, salawas lima masa pamarintahan yaitu matan masa Kompeni wan Bataafsche Republiek (1707-1803), masa pamarintahan Daendels (1808-1811), masa pamarintahan Inggris (1811-1816), masa pamarintah Hindia Walanda (1866-1942), masa Japang (1942-1945) wan masa Kamardikaan.

## Kumpulan
Sagan panaliti filateli, Musium Pos wan Giro, nang imbahtu baganti ngaran jadi Musium Pos Indunisia tahun 1995. Musium ngini manampaikan kumpulan ribuan prangko matan saluruh dunia. Tagal, kumpulan nang ditampaikan di sini kada cuma prangko. Barang pos nang kaya timbangan surat wan sapida pak pos jua ditampaikan. Salain itu, kawa ditamui pangambangan baju dinas bagawi matan bahari sampai wayah ini di museum nang andakannya di parak Gedung Sate, Bandung ngini.

## Jujuhutan
Musium Old Cinema

**Museum Old Cinema** yatu musium husus nang manampaiakan pilim lawas andakannya di Jalan Soekarno Hatta Numur 45, Mojolangu, Kacamatan Lowokwaru, Kuta Malang, Jawa Timur. Baharinya, bangunan musium ngini dipakai gasan wadah manyimpan parlangkapan layar tancap. Bangunan musium ngini bakas gadung biuskup Cinedex (Cinema Gedex) 14. Nang ampun gadung ngarannya Hariadi. Museum Old Cinema dirasmiakan tahun 2017. Kumpulan musium barupa pilim analog nang mamakai pita seluloid, proyektor analog salibar 35 mm wan 16 mm, gulungan pilim, ratusan gambar pilim jaman bahari, lukisan prumusi pilim gasan biuskop, bamacam alat parakaman, wan layar. 

## Referensi
Musium Parupinsi Kalimantan Barat

**Musium Parupinsi Kalimantan Barat** iaitu sabuting musium nang baandak di Jalan Jenderal Ahmad Yani, Kuta Pontianak, Parupinsi Kalimantan Barat. Musium ngini manyimpan macam-macam banda basajarah nang ada di Kalimantan Barat, baik matan urang Malayu, urang Cina, atawa urang Dayak.

Musium ngini dirintis matan tahun 1974 ulih Kantur Wilayah Dipartimin Pandidikan wan Kabudayaan Parupinsi Kalimantan Barat wan dirasmiakan pas tanggal 4 Uktubir 1983 ulih Diriktur Jindaral Kabudayaan Dipartimin Pandidikan wan Kabudayaan. Musium ngini baisi luas bangunan kurang labih 3905 mitir pirsagi wan luas lahan kurang labih 28.167 mitir pirsagi.

## Jajuhutan
Saratus Tahun Kasunyian (novel)

***Saratus Tahun Kasunyian*** yaitu sabuting novel ulahan Gabriel García Márquez nang ditarbitakan pamugaan tahun 1967. Buku ngini mangisahakan kaluarga Buendía lawan katurunannya malalui kapala kaluarganya, José Arcadio Buendía nang maulah kuta (khayalan) bangaran *Macondo*. Novel ngini rancak disambat sabagai salah sabuting pancapaian peningginya di dunia sastra. 

## Jujuhutan
Pambakal Sulil

**Pambakal Sulil** atawa ngaran langkap sidin yaitu **Sulaiman** adalah pamimpin pajuang Perang Banjar di Sungai Kapuas-Murung wan Pulau Petak. Sidin dipinandui urang nang maulah *benteng* darat wan banyu di *Soengi-Besaran, Soengi-Petak, Soengi-Kajoe*, Pulau Telo. Sidin mamasang benteng wasi nang dijarah gasan pertahanan, wan sidin rancak maulah lanting matan kayu *gelondongan* (Kotta mara), matan rapun kayu nang banyak bahambur di kampungnya nitu, nang kuat, wan tahan banting.

## Daptar pambakal pahlawan Perang Banjar

# Pambakal Sulil - Pamimpin parjuangan di Sungai Kapuas Murung
# Pambakal Melinkan matan Lanskap Karau
# Pambakal Noto, dikiau juwa lawan ngaran Kiai Demang Raksa Joeda atawa Demang Moeda
# Pambakal Soetoen atawa Pambakal Soeta oeno, juwa dikiau lawan ngaran Kiai Singa Pati
# Pambakal Ali Akbar, dikiau juwa lawan ngaran Tumenggung Ali Akbar
# Pambakal Nasir, juwa dikiau lawan ngaran Kiai Moerta Djaja
# Pambakal Djenal
# Pambakal Gafur
# Pambakal Awang
# Pambakal Unus
# Pambakal Ulak
# Pambakal Bakim
# Pambakal Kendit
# Pambakal Doeraop
# Pambakal Intan
# Pambakal Timang
# Pambakal Mail

## Jujuhutan
M.P. Lambut

**Malkianus Paul Lambut** () adalah akademisi duwa Guru Besar Uniparsitas Lambung Mangkurat, Banjarmasin.

## Riwayat hidup
Lambut diranakakan wayah 5 Disimbir 1931 di kampung nang bangaran Dahirang, Kapuas Hilir, Kalimantan Tengah. Lambut ngini anak panuhanya matan empat badingsanak.

Lambut maupakan lulusan Sarjana Sastra Inggris, Pakultas Sastra wan Kabudayaan, Uniparsitas Gajah Mada tahun 1964. Sidin diangkat jadi dosen tatap di Pakultas Kaguruan wan Ilmu Pandidikan, Uniparsitas Lambung Mangkurat lawan Mantri Pandidikan Tinggi wan Ilmu Pangatahuan Ripublik Indunisia tarikin tumatan 1 April 1964.

Sidin suah dapat pandidikan husus dalam bidang Humaniora di *East–West* *Center* Honolulu, Hawaii, Amirika Sarikat wayah tahun 1970–1971.

Sidin dapat galaran profesor wayah 1994 wan sabutingannya profesor di jurusan Bahasa Inggris FKIP ULM.

## Jujuhutan
Yuvenalis Lahajir

Drs. **Yuvenalis Lahajir**, M. Hum. () adalah panulis Indunisia wan guru besar Uniparsitas Gajah Mada. Marga gawian sidin iyalah panulis, sidin manulis banyak buku parihal budaya Kalimantan. Tulisan matan idabul nang diulah tarikin 365 tajuk, salawasan 25 tahun imbah 1988 sampai 2013. Karya tulis nitu ditarbitakan di banyak madia citak lukal di Kalimantan Timur. Salaya jadi panulis wan panaliti, sidin juwa dipinandui jadi kunsultan parihal kabijakan publik dairah. Lahajir nang tadaptar bajabatan diriktur lambaga panalitian CERD/LP2E, katua Ave Bungan Tana, suah juwa jadi katua di Yayasan Anum Lio.

## Jujuhutan
Musium PDRI

**Musium Pemerintahan Darurat Republik Indonesia** (biasa disambat **Musium PDRI**) yaitu sabuting musium di Prupinsi Sumatra Barat, Indunisia. Gagasan awal Musium PDRI dimulai sakitar awal tahun 2012. Pambangunan Musium PDRI dilaksanakan sacara batahap tumatan tahun 2013 hinggan 2016. Musium PDRI dirasmiakan baimbai lawan Paringatan Hari Bela Negara wayah tanggal 19 Disimbir 2024 ulih Mantri Kabudayaan Ripublik Indunisia, Fadli Zon.

## Andakan
Sacara administratif, musium ini baandak di Koto Tinggi, Kabupatin Lima Puluh Kota. Koto Tinggi dipilih maraga wilayah ini salah satu wadah panting PDRI, wayah indung banua Indunisia wayah itu, Yogyakarta, dirabut wan para pamimpin nagara ilah Parisidin Sukarno, Wakil Parisidin Mohammad Hatta, Sutan Sjahrir, Haji Agus Salim wan urang lainnya ditangkap lawan Walanda.

## Bahan acuan
Toemenggoeng Soera Djaja

**Toemenggoeng Soera Djaja** adalah Eerste hoofd der Midden-Kahajan/Kepala pamulaan wilayah Kahayan Tengah nang mulai bagawi tanggal 20 April 1869.

## Silsilah
Jaga Miring baisi anak lakian Tamanggung Tawan. Tamanggung Tawan baisi anak lakian tiga yaitu Kiai Rupuk, tetapi Kiai Rupuk kada baisi anak. Rangga Pati habis ngitu pindah ka wadah lain. Tawur bagana di Bukit Rawi wan baisi lima anak: yaitu Saul, Ripin, Lawak, Panjin, Lawang. Anak Tawur nang ngarannya Lawak menjadi Tamanggung wan bergelar Tamanggung Sura Jaya Pati Lawak. Daerah kekuasaannya ialah mudik sungai Kahayan, sungai Rungan.

## Catatan kaki

## Pranala luar
* https://budparpulpis.wordpress.com/2015/04/15/sandungtamanggung-sura-jaya-pati/ SandungTamanggung Sura Jaya Pati
* http://bombasticborneo.com/2014/12/dayak-ngaju-native-village-bukit-rawi-central-kalimantan/3/
Tambun Bungai

**Tambun Bungai** (atawa **Tambun** wan **Bungai**) adalah tokoh pahlawan perang dalam kerajaan purba suku Dayak Ngaju, yaitu Kerajaan Tanjung Pematang Sawang. Tambun ber-etnis Dayak Ot Danum wan anaknya Tamanggung Serupoi, amun Bungai ading kandung Nyai Undang wan anaknya Tamanggung Sempung nang ber-etnis Dayak Ngaju. Tambun wan Bungai adalah tokoh supranatural wan kawa disambat nini moyang suku Dayak. Walaupun areal atawa situs-situs pemukiman buhannya sudah banyak nang hancur dimakan usia, wadahnya masih dianggap sakral wan wadah larangan sehingga sampai sekarang tetap bertahan.

Situs Tambun wan Bungai andakannya di desa Tumbang Pajangei, Kecamatan Tewah, Kabupaten Gunung Mas. Lokasi ngitu hanya berjarak 9,2 km matan Kota Kuala Kurun sehingga kawa didatangi ulih barataan jenis kendaraan wan jalannya wahini sudah baaspal. Situs ngin basimpanan banyak bentuk peninggalan sejarah, yaitu patung Tambun Bungai, Kumpulan Penyang Pusaka, Pasah Patahu Tambun Bungai, situs Batu Bulan, wan Sandung Tamanggung Sempung. Situs Kerajaan Tanjung Pematang Sawang nang lainnya kawa diitihi di daerah Pulau Kupang, Kecamatan Bataguh, Kabupaten Kapuas.

Wahini, ngaran Tambun wan Bungai dipakai gasan sambatan pruvinsi Kalimantan Tengah, yakni *Bumi Tambun Bungai*, wan sabuting sekolah tinggi bangaran STIH Tambun Bungai.

## Jajuhutan

## Pranala luar
* The Ot Danum From Tumbang Miri Until Tumbang Rungan (Based on Tatum) Their Histories And Legends
Toemenggoeng Nicodemus Djaija Negara

**Tommengoeng Djaija** (1849) atawa **Toemenggoeng Djaja Nagara**(1861) atawa **Toemenggoeng Nicodemus Djaija Negara** (ejaan 1868) atawa **Toemenggoeng Nicodemus Djaja Negara** (ejaan 1871) atawa **Tomonggong Djaja Negara** atawa **Tamanggung Ambo** (ejaan Dayak Ngaju) adalah Pambakal Dayak nang memimpin Pulau Petak Ulu (wan Pulau Telo), nang habis itu dilantik sebagai Distriktshoofd van Kwala-Kapoeas (Kapala Distrik Kuala Kapuas). Inya diangkat ulih Walanda gasan memimpin benteng di Ujung Murung pas tahun 1860. Inya adalah tokoh Dayak Ngaju. Inya maulah rumah betang di Hampatung pada tahun 1863. Inya tamasuk urang nang mambantui Walanda memerangi Tumenggung Surapati pas Perang Barito.

Tanggal 31 Oktober 1842, Tumenggung dibaptis di Palingkau.

## Jajuhutan
Satadiun Bamega

**Satadiun Bamega** (dahulu bangaran **Todak Saijaan**) yaitu sabuting satadiun sipak bal nang baandak di Kabupatin Kotabaru, Kalimantan Salatan. Satadiun ngini jadi sarang klub sipak bal Persiko Kotabaru wan Kotabaru FC. Satadiun ngini kawa mamuat sakitar 7000 urang.

## Jujuhutan

## Pranala luar
* Stadion Bamega
Championship (Indunisia)

**Championship**, **Liga 2** (baharinya Liga ngini dingarani Divisi Utama Liga Indonésia) atawa nang sacara rasmi disambat Pegadaian Liga 2 maraga alasan sapunsur, yaitu liga parupisiunal tingkatan kadua dalam sistim liga sipak bal Indunisia (matan tahun 1994 sampai 2007, liga ngini jadi divisi tingkatan pamulaan), nang digawi ulih PT Liga Indonésia Baru.

## Jujuhutan
Satadiun Balipat

**Satadiun Balipat** yaitu sabuting satadiun main bal nang baandak di Kabupatin Tapin, Kalimantan Salatan, Indunisia, andakan pastinya di kacamatan Binuang. Satadiun nang baandak di subalah Sirkuit Balipat Binuang ngini baisi jalan duduk sakitar 7.000 urang panuntun. Satadiun ngini jadi lapangan nang dipakai ulih tim sipak bal PS Tapin.

## Jujuhutan
Satadiun Saraba Kawa

**Satadiun Saraba Kawa** yaitu sabuting satadiun sipak bal nang baandak di Tanjung, Kabupatin Tabalong, Kalimantan Salatan, Indunisia. Satadiun ampun Pamarintah Kabupatin Tabalong ngini kawa muat kakira 5.000 urang panuntun. Satadiun ngini jadi wadah utama gasan tim sipak bal Persetab Tabalong.

## Jujuhutan
Satadiun Murakata

**Satadiun Murakata** yaitu sabuah satadiun sipak bal nang baandak di Kacamatan Barabai, Kabupatén Hulu Sungai Tengah, Kalimantan Salatan, Indunisia. Satadiun ngini jadi sarang tim Gasib Barabai wan Barabai FC. Satadiun ngini muat sakitar 10.000 urang.

## Jujuhutan
Satadiun 7 Februari

**Satadiun 7 Februari** yaitu sabuting lapangan sipak bal nang baandak di Pagatan, Kacamatan Kusan Hilir, Kabupatin Tanah Bumbu, Kalimantan Salatan. Lapangan ngini baisi nilai sajarah wan jadi pusat bamacam-macam kagiatan ulahraga wan jua paringatan hari-hari ganal di dairah Tanah Bumbu. Satadiun ngini jua jadi wadah pamainan tim sipak bal Persepan Pagatan.

## Jujuhutan
Balai adat Malaris

**Balai** **adat Malaris** atawa **Balai** **adat Agama Kaharingan** adalah balai adat nang andakannya di dusun Malaris, Desa Lok Lahung, Kecamatan Loksado, Kabupatin Hulu Sungai Selatan, Kalimantan Selatan, Indunisia. Balai adat Malaris tagasnya ialah bangunan nang diulah jadi wadah digawinya  ritual adat Suku Dayak Meratus nangkaya aruh adat, baibadah, *tolak bala* wan ritual batatamba tradisional.

Dukanu, Balai adat dijadiakan wadah bagana gasan sapalih kaluarga, tagal wayahini hudah baubah jadi wadah badapatan. Saban tahun, Balat adat Malaris pacangan jadi wadah urang Dayak Meratus manggawi aruh adat, yaitu manyambut musim batanam, musim mangatam wan sukuran imbah mangatam atawa disambat juwa Aruh Ganal.

Balai adat Malaris marupakan sabuting matan 46 balai adat nang ada di Kabupatin Hulu Sungai Selatan wan marupakan balai nang pangganalnya.

## Bangunan
Balai adat Malaris ini dibangun wayah 2007 lawan pamarintah wan baisi panjang 87 m lawan juwa libarnya 47 m, nang marupakan balai adat pamanjangnya di Kacamatan Loksado. *Konstruksi* bangunan diulah matan kayu lawan juwa tawing diulah matan *anyaman* paring wan hatapnya matan *genteng metal*. Bagian muka bangunan nang bahadapan timbuk wastu baisi sabuting lawang haja, nang batangga beton tumatan lima anak tangga di mukanya.

Di dalam balai adat ada baisi 42 bilik nang dulunya dipakai jadi wadah bagana kaluarga.

## Jujuhutan
Pangéran Djaja Pamanang

**Pangéran Djaja Pamanang** (logat Banjar) atawa **Pangéran Djaija Pamenang** atau **Pangéran Djaya Pamenang** ngitu regent der­ afdeeling Martapoera (Bupati Martapura) nang pertama sekitar 1860 nang membawahi Distrik Martapura, Distrik Margasari, Distrik Riam Kanan wan Distrik Riam Kiwa.

Pangeran Jaya Pamenang ngini adalah anak lakian matan Pangéran Perbata Sari nang kawin lawan Nyai Banjar, amun Pangéran Perbata Sari adalah anak lakiannya Sultan Sulaiman.

Wilayah kekuasaannya meliputi wilayah Kabupaten Banjar wan pinggir kiwa sungai Barito yaitu daerah matan kecamatan Banjarmasin Utara sampai Kabupaten Tapin wahini.

Pada 11 Juni 1860, Kesultanan Banjar dihapus pemerintah Hindia Belanda wan tatap dilanjutakan pemerintahan regent nang kadudukannya masing-masing di Martapura (Pangeran Jaya Pemenang) wan di Amuntai (Raden Adipatie Danoe Radja). Adat istiadat sembah menyembah tatap berlaku sampai meninggalnya Pangéran Soeria Winata, Regent Martapura pas ngitu. Jabatan regent di daerah ngini akhirnya dihapusakan tahun 1884.

Inya adalah kamanakan raja Banjar Sultan Adam.

## Jajuhutan
Demang Gaman

**Demang Gaman** (bin Soeta Ono) ngitu ialah Districtshoofd van Beneden-Doesoen atawa Kepala Distrik Dusun Hilir (wahini ngaran kacamatan di Kabupatin Barito Selatan).
Tahun 1910-1912 **Demang Gaman** manjadi Districtshoofd van Mendawai atawa Kepala Distrik Mendawai (wahini ngaran kacamatan di Kabupatin Katingan).
Tahun 1913 **Demang Gaman** menjadi Districtshoofd van Koelakapoeas atawa Kepala Distrik Kuala Kapuas (wahini Kabupatin Kapuas).

### Silsilah Mantir (Kepala Adat) Desa [[Telang, Paju Epat, Barito Timur|Telang]]

Silsilah Mantir (Kepala Adat) Desa Telang

# Uria Napulangit
# Petinggi Awang
# Petinggi Baris - anak Uria Napulangit (no. 1)
# Singa Uda Busut (urang Kahayan)
# Petinggi Tabing Baya
# Petinggi Walek
# Damang Tangah
# Sinu Ganti
# Sinu Pati
# Mangku Jaya - anak Halimah anak Petinggi Baris (no. 2)
# Suta Wana - anak Mangku Jaya (no. 10)
# Suta Ono - anak Kalimah anak Suta Wana (no. 11)
# Raden Tuha
# Kyai Guntik - anak Suta Ono (no. 12)
# Damang Gaman - anak Suta Ono (no. 12)
# Biring tungkut (Kakah Durisah)
# Under Bahar
# Pa Bakir
# Paningsi Padangka

## Jajuhutan

## Pranala luar
* http://www.infoitah.net/2016/03/suta-ono-pahlawan-atau-antek-belanda.html 
* http://en.rodovid.org/wk/Person:316789 Soeta Ono
Basa Bakumpai

**Basa Bakumpai** marupakan sabuting basa dalam rumpun basa Barito Raya nang dipakai ulih suku Bakumpai wan suku Dayak Bara Dia (Suku Daya Mengkatip) nang mangganai aliran sungai Barito di Kalimantan Tengah wan Kalimantan Selatan, Indunisia.

Basa Bakumpai marupakan basa suki dayak di dairah DAS Barito Dayak nang tadapat pangaruh basa Banjar. Basa Bakumpai jua baisi paribahasa.Pamandir basa Bayan mamakai basa Bakumpai lamun bapandir lawan lain pamandir basa Bayan.

Sasamaan leksikal basa Bakumpai lawan basa nang lain yaitu 75% lawan Basa Ngaju wan 45% lawan Basa Banjar.

## Jujuhutan
Basa Berangas

**Basa Berangas** atawa **Dayak Berangas** marupakan sabuting dialek basa Dayak nang dipakai di Kabupaten Barito Kuala. Basa Berangas dipakai ulih urang-urang nang pinya dahulu baasal matan Balandean, jadi basa ngini rikit raraitannya lawan basa Bakumpai. Basa Berangas marupakan basa nang hudah punah. Kampung Berangas baandak di 3° 17' 0" LS, 114° 34' 0" BT. Basa ngini baasal matan basa Dayak (rumpun Dayak Ngaju) nang banyak manjumput basa Banjar sampai kurang labih 70%. Jadi basa ngini marupakan kambuhan basa Dayak wan basa Banjar, tagal magun tampak struktur basa Dayaknya.

## Jujuhutan


*
Basa Tamuan

**Basa Tamuan** marupakan dialek basa Dayak Melayik nang dipakai ulih masyarakat suku Dayak Tamuan wan (alias suku Dayak Tomun sacara suku sakat) di Desa Tehang, Kacamatan Parenggean wan Desa Pundu, Kacamatan Cempaga Hulu, Kabupatin Kotawaringin Timur, sarta di Kalurahan Nanga Bulik, Kacamatan Bulik, Kabupatin Lamandau, Prupinsi Kalimantan Tengah.

## Dialek
Basa Tamuan baisi dua dialek, yaitu:

* Dialek Tehang nang dipakai di Desa Tehang, Kacamatan Parenggean wan di Desa Pundu, Kacamatan Cempaga Hulu.
* Dialek Nanga Bulik (bahasa Tomun) nang dipakai di kalurahan Nanga Bulik, Kacamatan Bulik.

Persentase lalainan antardialek ngini kurang labih 73,05%.

Pahadangan, sasuai lawan rikinan, isolek Tamuan marupakan basa lawan persentase lalainan kurang labih 81%-97% lamun dibandingakan lawan basa-basa lain nang ada di Prupinsi Kalimantan Tengah, nang kaya basa Dayak Ngaju, basa Banjar, wan lawan basa Mentaya.

## Jujuhutan
Basa Mentaya

**Basa Mentaya** nang dipakai ulih masarakat di Desa Tewei Hara, Kacamatan Mentaya Hulu, Kabupatin Kotawaringin Timur, Prupinsi Kalimantan Tengah. Sasuai kulihan rikinan dialektometri, isolek Mentaya, marupakan sabuting basa lawan parsentase lalainan kurang labih 89%-95,75% lamun dibandingakan lawan basa lainnya nang ada di Prupinsi Kalimantan Tengah, misal basa Mentaya lawan basa Dayak Ngaju baisi parsentase lalainan 90,25%, lawan basa Tamuan 89% lawan basa Maanyan 92% lawan basa Tawoyan 94%.

## Jujuhutan